Volgens al die simptome waaroor ek opgelees het, het ek 'n knoppiesvelsiekte uitbreek in een van my koeikuddes, behalwe dat daar by my een baie kenmerkende simptoom bykom, wat nêrens genoem word nie: 'n baie akute ontsteking (etterig) in die oog wat tot blindheid lei. 'n Mens sou dink dat dit as gevolg van die steekvlie? is, maar hierdie oogontsteking kom eers te voorskyn, nadat die ander simptome, al 3 of 4 dae begin wys het. Ek het boorgatwater vir veesuipings laat ontleed. 'n Spesifieke boorgat se water bevat onder meer 140 mg/l kalsium, 146 mg/l magnesium, 1629 mg/l natrium, 799 mg/l swael. Plase in die Dullstroom distrik het oor die algemeen baie min lande om kos vir die harde winters te produseer. Met beweiding van sojaboonlande, is daar geen beheer oor die voer-inname nie en in ‘n sekere sin word skaars wintervoer “vermors”. Alhoewel sny-, hark- en baalkostes hoog is, is daar beheer oor die hoeveelhede wat daagliks gevoer word en die drakrag van ‘n land kan verhoog word. ‘n Groot uitdaging met die baal van sojabone in die Misbelt gebied, is om seker te maak dat plantmateriaal lugdroog is, voordat dit gebaal word.